en da en da da ro da da da sv da da en sv da en nb fr sv da sv da da da sv sv da da da en sv fr da da en
Adolfsson, Eva - Nordic Women's Literature
Adolfsson blev født i Malmö som datter af arbejderforfatteren Gunnar Adolfsson og voksede op i Göteborg. Universitetsuddannet i svensk litteratur og russisk og tilbragte et år i Moskva. Hun var aktiv på den akademiske venstrefløj og i kvindepolitisk sammenhæng. Fra 1976 til 1982 var hun redaktør på tidsskriftet Ord & Bild og spillede en vigtig rolle i debatten og formidlingen af den nye emancipationslitteratur.
Hun var også litteraturkritiker og essayist og har udgivet flere essaysamlinger, bl.a. Livstycken. Om kollektivets röster, varuvärldens myter, kvinnors liv och dikt, 1980. I essaysamlingen I gränsland. Essäer om kvinnliga författarskap, 1991, udforsker hun det kvindeliges nærvær i tekster af bl.a. Stina Aronson, Birgitta Trotzig og Sara Lidman. Hun debuterede som romanforfatter i 1989 med romanen I hennes frånvaro. I 1995 udkom romanen Till Moskva.
Siden ovenstående biografi blev publiceret i Nordisk Kvindelitteraturhistorie skrev Eva Adolfsson bl.a. romanerne Förvandling, 2005, som vandt Sveriges radios romanpris, og En liten historia, 2009, som blev nomineret til Augustprisen 2009. For essaysamlingen Hör jag talar – essäer om litteraturens skäl blev hun nomineret til Augustpriset for bedste svenske fagbog 2003.
Udvalgt litteratur om forfatteren
Bo Heurling (red.): Författaren själv, 1993
Immi Lundin:  Att föra det egna till torgs: berättande, stoff och samtid i Kerstin Strandbergs, Enel Melbergs og Eva Adolfssons debutromaner, 2012
De tømte fortællinger, der bliver til på ny
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.